钦定古今图书集成/理学汇编/字学典/第155卷 > 《宋洪景伯歙砚谱》 > 《采发第一》
## 钦定古今图书集成/理学汇编/字学典/第155卷 > 《宋洪景伯歙砚谱》 > 《采发第一》

“婺源砚，在唐开元中，猎人叶氏逐兽至长城里，见叠
石如城叠状，莹洁可爱，因携以归，刊粗成砚，温润大
过端溪。后数世，叶氏诸孙持以与令，令爱之，访得匠
手，斲为砚，由是山下始传至南唐元宗精意翰墨，歙
守又献石，并蒸砚工李少微，国主嘉之，擢为砚官，令
石工周全师之”，尔后匠者增益颇多。今全最高年，能
道昔时事，并召少微孙明。〈今家济源〉《访伪诰》不获，传多如
此。今山下叶氏，繁息几数百户，乃猎者之孙。